Leanne yn Ymateb i Golli Gwasanaethau Ysbyty yn Ysbyty Brenhinol Morgannwg - Leanne Wood - Rhondda Plaid Cymru CYM
Leanne yn Ymateb i Golli Gwasanaethau Ysbyty yn Ysbyty Brenhinol Morgannwg
Postiwyd ar November 23 2017, 3:03 yh
Wrth ymateb i'r newyddion y bydd rhai gwasanaethau bydwreigiaeth a phlant yn cael eu symud o Ysbyty Brenhinol Morgannwg Hospital yn Llantrisant, dywedodd AC y Rhondda Leanne Wood: "Dyw'r newyddion hwn ddim yn syndod oherwydd ei fod yn dod o ganlyniad i benderfyniad terfynol Rhaglen De Cymru yn 2014.
"Fel llawer a orymdeithiodd yn erbyn symud gwasanaethau o Ysbyty Brenhinol Morgannwg, rwyf er hynny yn siomedig y bydd obsesiwn y Llywodraeth Lafur gyda chanoli gwasanaethau yn cael ei weithredu o'r diwedd.
"Roedd gan lawer o bobl bryderon mawr am deithio ymhellach i dderbyn gofal oedd yn cael ei arwain gan feddygon ymgynghorol, ac yr oeddent yn teimlo wedi hynny nad ymdriniwyd â'r pryderon hynny.
"Dros y misoedd a'r blynyddoedd nesaf, byddaf yn monitro'r sefyllfa er mwyn gweld pa effaith gaiff y newidiadau hyn ar gleifion. Rwyf hefyd yn llawn ddisgwyl gweld cyflwyno'r buddsoddiad a'r gwasanaethau newydd a addawyd i Ysbyty Brenhinol Morgannwg, a byddaf yn cadw llygad barcud ar y datblygiadau hynny."
Ychwanegodd: "Mae Plaid Cymru o'r farn nad oes digon o staff o ran meddygon a nyrsys yng Nghymru, felly byddwn yn parhau i bwyso am ymdrin â'r diffygion hynny.
"Yn ddelfrydol, petaem yn cael cydraddoldeb gyda'r Alban o ran meddygon y pen o'r boblogaeth, gallem ddechrau ail-gyflwyno gwasanaethau yn ôl i ysbytai fel Ysbyty Brenhinol Morgannwg a fu ar eu colled o ganlyniad i agenda canoli Llafur."